11/03/2010 | Administración LocalMunicipal
Oroso
Publicación plan económico-financieiro para o bienio 2010-2011

De acordo co disposto no artigo 26 do Real Decreto 1463/2007, procédese á publicación do Plan económico-financeiro aprobado polo Pleno do Concello en sesión de 3 de marzo de 2010: I. XUSTIFICACIÓN O Pleno do Concello de Oroso aprobou con data 28 de maio de 2009 un Plan Económico-financeiro para o trienio 2009-2011 para facer fronte a unha situación de inestabilidade orzamentaria posta de manifesto na liquidación do orzamento do exercicio 2008 e no proxecto de orzamentos de 2009. Do mesmo xeito aprobouse na mesma data un Plan de saneamento ao amparo do Real Decreto-Lei 5/2009 co obxectivo de proceder ó saneamento do remanente líquido de tesourería posto de manifesto coa liquidación do exercicio 2008, mediante a concertación dunha operación de crédito por importe de 938.331,28 euros. Tendo en conta que por esta Alcaldía-Presidencia presentouse un proxecto de orzamentos para o exercicio 2010, que de conformidade co informe da intervención municipal incumpre o obxectivo de equilibrio ou superávit, todo elo en aplicación dos artigos 19 a 22 do Real Decreto 1463/2007, de 2 de novembro, polo que se aproba o regulamento de desenvolvemento da Lei 18/2001, de 12 de decembro, de Estabilidade Orzamentaria, na súa aplicación ás entidades locais, proponse para a súa aprobación polo Pleno do Concello a aprobación do presente plan económico-financeiro, que ven a modificar o que se aprobou no seu día. II. CONTIDO DO PLAN 1. Relación de entidades dependentes: En aplicación do artigo 2 do RD 1463/2007 non existen entidades dependentes do Concello que deban ser tidas en conta para a elaboración do presente plan.2. Informe de avaliación do obxectivo de estabilidade: O Interventor do Concello, con data 18 de febreiro de 2010, emitiu informe de avaliación do obxectivo de estabilidade orzamentaria acerca do proxecto de orzamentos do exercicio 2010 conclúe unha existencia dun desequilibrio de 187.854,12 euros en termos non financeiros.3. Información de ingresos e gastos axustada ó SEC 95, a nivel de capítulo: A continuación detállanse, resumidas por capítulos, a situación actual e a proxectada para o orzamento de 2010: 3.1. Situación a data 31/12/2008, segundo a liquidación do orzamento de 2008: Do mesmo xeito, o proxecto de orzamentos para o ano 2010 presenta unha situación de inestabilidade orzamentaria, desglosada así: 4. Memoria explicativa das variacións interanuais nas previsións de gastos e ingresos derivada de medidas de contención do gasto e incrementos de ingreso que a corporación adoptará durante a vixencia do plan. Basicamente coa formulación do presente plan integranse as medidas previstas no plan económico-financeiro aprobado no exercicio anterior e que nun horizonte de tres anos, acomódense os ingresos do concello ós gastos do mesmo, para o cal adoptaranse as seguintes medidas: · MEDIDAS XA ADOPTADAS NO EXERCICIO 2009 1. Modificación da Relación de Postos de Traballo para suprimir os seguintes postos de traballo: · 2 postos de peóns. · 1 posto de responsable de protección civil. · 1 posto de encargado de instalacións deportivas.2. Limitación de contratación de persoal. Coma medida de contención do gasto durante toda a vixencia da duración do plan a non creación de novas prazas ou a contratación de novo persoal temporal algún, salvo que aconteza as seguintes circunstancias: 1. Que sexa financiado por aportacións de outras administracións alomenos nun 90 % dos seus custes salariais e de seguridade social.2. Que a súa contratación ou dotación veña motivada atendendo a causas extraordinarias debidamente xustificadas ou que a súa contratación supoña un aforro para o concello cuantificable en contía superior o seu custe en outros capítulos do estado de gastos.3. Que a súa contratación ou creación veña imposta por unha norma de rango legal. · MEDIDAS XA ADOPTADAS NO EXERCICIO 2009 Os gastos das partidas orzamentarias en: - Festexos populares - Publicidade e propaganda - Gastos protocolarios Non poderán superar nos exercicios de vixencia do plan a contía global orzamentada no exercicio 2009, salvo que percíbanse ingresos afectados. Do mesmo xeito, non se crearán novos servicios que supoñan un incremento de gasto respecto a exercicios anteriores, salvo que aconteza as seguintes circunstancias: 1. Que sexa financiado por aportacións de outras administracións alomenos nun 90 % dos seus custes.2. Que a súa contratación veña motivada atendendo a causas extraordinarias ou ineludibles para a corporación ou ben a súa contratación supoña un aforro para o concello cuantificable en contía superior o seu custe en outros capítulos do estado de gastos.3. Que a súa contratación veña imposta por unha norma de rango legal. · MEDIDAS XA ADOPTADAS NO EXERCICIO 2009 As partidas dedicadas a subvencións a entidades cidadáns e actividades culturais, deportivas e festivas non experimentarán alzas globais durante a vixencia do presente Plan Económico Financeiro, en relación ó exercicio 2009. · MEDIDAS XA ADOPTADAS NO EXERCICIO 2009 Unicamente dotaranse gastos de capital financiados con recursos propios, cando quede garantido o principio de equilibrio orzamentario de ingresos e gastos e tendo en conta as limitacións do presente plan para a solicitude de subvencións de capital. · MEDIDAS XA ADOPTADAS NO EXERCICIO 2009 No curso do presente plan non se dotarán gastos para subvencións de capital, salvo que veñan motivada atendendo a causas extraordinarias ou ineludibles para a corporación, ou ben a súa concesión veña imposta por unha norma de rango legal. · MEDIDAS XA ADOPTADAS NO EXERCICIO 2009 No curso do presente plan non se dotarán gastos para a adquisición de activos financeiros. · MEDIDAS XA ADOPTADAS NO EXERCICIO 2009 Dotaranse os gastos precisos para afrontar as obrigas adquiridas ata o momento e das operacións de crédito conseguintes. No caso de concertación de novas operacións de crédito estarase o disposto nos artigos 53 e seguintes da lei reguladora das facendas locais e lei de estabilidade orzamentaria. · MEDIDAS XA ADOPTADAS NO EXERCICIO 2009 1. Incremento do coeficiente de situación do Imposto de Actividades Económicas Durante o exercicio 2009 e de conformidade co Plan económico aprobado, incrementouse o coeficiente de situación do Imposto de Actividades Económicas, pasando dun coeficiente único de situación de 1 para tódolos negocios e actividades desenvolvidas no concello a establecer tres tramos de 1, 1,5 e 2. A estimación dos ingresos por cotas municipais foi avaliada do seguinte xeito: · MEDIDAS A ADOPTAR NO EXERCICIO 2010 De conformidade co previsto no Plan anterior, no exercicio 2010, modificaranse as ordenanzas fiscais dos seguintes impostos: · Imposto de bens inmobles Incrementarase o tipo de gravame, actualmente vixente do 0,4 % para bens de natureza urbana e rústica ó 0,45 %. URBANA Modifícanse as previsións do plan anterior ao alza, tendo en conta o Padrón do exercicio 2009, sendo as previsións de ingreso as seguintes, atendendo a un prorrateo estimado da diferencia da base impoñible e liquidable anual de 6.283.070,32 euros, posto que cada ano redúcense os coeficientes reductores previstos na lei nun 0,1. Estimase un incremento adicional por novas altas e actualizacións dos valores catastrais segundo IPC do 1 % anual: RÚSTICA Manteñense as previsións do plan anterior. prevendo un aumento de recadación anual polo incremento dos valores catastrais un 2 % anual polo incremento do IPC e supresión de bonificacións. · Imposto de vehículos de tracción mecánica Manteñense as previsións do plan anterior tendo en conta un incremento do coeficiente a aplicar as tarifas mínimas previstas na lei do 1,2 actual ó 1,3. As previsións de ingreso, atendo o Padrón fiscal do ano 2009, son as seguintes, prevendo un incremento anual do 2 % adicional por novas altas: · MEDIDAS XA ADOPTADAS NO EXERCICIO 2009 De conformidade co previsto no plan vixente, durante o exercicio 2009 modificouse a ordenanza fiscal do imposto de construccións, instalacións e obras para pasar o actual tipo impositivo do 3,5 % actual ó 4 % máximo permitido pola lei. Para as previsións de recadación, tómanse en conta Informe da Oficina de Urbanismo, que en base a estimacións realistas que figuran coma anexo o presente Plan prevee a recadación das seguintes contías. · MEDIDAS XA ADOPTADAS NO EXERCICIO 2009 De conformidade co previsto no plan vixente, modificaronse as ordenanzas fiscais dos seguintes servicios para acomodar o seu importe ó custe real dos servicios, tendo un impacto cuantificable no seguinte xeito: · A taxa de servicios urbanísticos pasou dun 0,5 % do orzamento dos proxectos presentados ata o 1 %. De conformidade co informe do arquitecto do concello, e o importe do orzamento de execución das obras previstas, a previsión de recadación é a seguinte: · A Ordenanza reguladora da taxa da recollida de lixo modificou as súas tarifas para repercutir nos usuarios o custe do servicio, que era deficitario, pasando a ter a seguinte previsión de ingresos: · MEDIDAS A ADOPTAR NO EXERCICIO 2010 · Modificación da ordenanza fiscal pola utilización da piscina municipal para actualizar as tarifas para polo menos cubrir os custes nun 50 %. Aqueles outros servicios financiados con prezos públicos, modificaranse os mesmos para acomodalos ó custe real de prestación dos mesmos, para o cal tódolos prezos públicos que apróbense a partires da presente data ó amparo da ordenanza de prezos públicos por actividades culturais e deportivas deberán financiar coma mínimo o 70 % do custe de tales actividades. Non solicitaranse subvencións para a implantación de novos servicios, cando o importe das mesmas non cubra coma mínimo o 90 % do custe dos devanditos servicios, o cal deberá xustificarse previamente, salvo que a súa implantación veña motivada por causas extraordinarias ou por obriga legal. Cando a subvención outorgada finalmente non cumpra os requisitos de cobertura do custe do servicio nos termos previstos no párrafo anterior, renunciarase a mesma e desistirase do gasto, salvo que a diferencia sexa cuberta por renuncia de gastos de outros programas. Capítulo 7 – Transferencias de capital Non solicitaranse ou aceptaranse subvencións para novas obras e investimentos cando o importe da aportación municipal non estea asegurada, ben mediante outras subvencións, ou no caso de aportación de fondos propios a contía necesaria dos mesmos non implique unha repercusión negativa nos obxectivos fixados de superávit ou equilibrio no presente plan para cada exercicio. No curso do presente plan prevese a concertación de unha operación de crédito no exercicio 2010, por importe máximo de 215.855,36 euros co obxectivo de proceder ó financiamento da construcción do cemiterio municipal en Marzoa, xa que logo a data presente non existe ningún cemiterio de titularidade do concello no termo municipal de Oroso, e a existencia do mesmo é un imperativo legal pois ten a consideración de servicio municipal de prestación obrigatorio, de conformidade co disposto no artigo 26.1 a) da lei reguladora das bases do réxime local 7/85. A concertación da operación está condicionada ao cumprimento do disposto nos artigos 53 e seguintes do TR 2/2004 da lei reguladora das facendas locais, que establece as limitacións de aforro neto positivo e límite de volume de endebedamento inferior ó 110 % dos recursos correntes liquidados no exercicio anterior, que se non se cumpren implicará a previa autorización autonómica. Do mesmo xeito prevese a utilización da contía de 164.240,59 euros do remanente da operación de crédito concertada no exercicio anterior para o financiamento de distintas obras municipais, que non foron finalmente executadas, para financiar parte do anexo de inversións do exercicio. Isto provocará que no presente exercicio momentaneamente aumente a inestabilidade orzamentaria tal coma se observa nos estados seguintes, pero no curso do plan, votarase a un nivel de estabilidade.4. Memoria explicativa das variacións interanuais nas previsións de gastos e ingresos. O resultado das medidas adoptadas plásmase nas seguintes previsións de ingresos e gasto para os seguintes tres exercicios: Proxección de Orzamento Xeral para o ano 2010 CONCLUSIÓN Coa aprobación do presente Plan económico-financeiro polo Pleno, a Corporación comprometerase a resolver o déficit de financiamento posto de manifesto co proxecto de orzamentos para 2010, adoptando as medidas sinaladas nun prazo de dous exercicios orzamentarios, para alcanzar o obxectivo de estabilidade orzamentaria. O presente plan será obxecto de seguimento pola Intervención municipal de tal xeito que o Pleno adoptará os acordos precisos para a súa modificación no caso de que os obxectivos marcados non sexan alcanzados, o que se porá de manifesto en cada liquidación orzamentaria. No caso de que os obxectivos marcados sexan superados, as restriccións acordadas quedarán sen efecto. En Oroso a 3 de marzo de 2010 O Alcalde-Presidente Manuel Mirás Franqueira